El Cicle de Cinema Contemporani Europeu continua amb la projecció de ‘El jardín de la alegría’
21 d’abril 2021

El Centre Cultural Mario Monreal oferirà una nova projecció diumenge que ve, 25 d'abril, a les 19 hores, emmarcada en el cicle que la delegació de Cultura ha dedicat al Cinema Contemporani Europeu i que forma part de la programació de primavera. Es tracta de la pel·lícula britànica _El jardín de la alegría_, que està emmarcada dins del gènere de comèdia. Tindrà una duració de 94 minuts i està dedicada a públic major de 13 anys. L'aforament serà limitat i l'entrada, gratuïta. 

  

Nigel Cole, el director del film, ha portat a la gran pantalla altres obres conegudes com _Las chicas del calendario_ o _El amor es lo que tiene_, entre d’altres. Entre l’elenc de la pel·lícula destaquen actrius i actors com Brenda Blethyn, Craig Ferguson, Martin Clunes, Tchéky Karyo, Jamie Foreman i Bill Bailey. 

  

En esta comèdia, a la protagonista la jugada no li ix com ella espera. Després d’enviduar, Grace hereta una mansió a la costa de Cornualla, però també els nombrosos deutes contrets pel seu marit. Atabalada per insuperables dificultats econòmiques, decidix transformar el seu hivernacle d’orquídies en una plantació de marihuana. El seu jardiner serà el seu major aliat. 

  

Gràcies a este cicle, hem tingut una immillorable oportunitat d'acostar-nos a projeccions europees, finançades amb pressupostos humils i allunyades d'eixa estètica pròpia del cinema americà, pròpia de les grans corporacions de Hollywood. Estes produccions tenen el seu origen a Alemanya, el Regne Unit, Itàlia i Espanya. 

  

El film va obtindre el Premi del Públic en el Festival de Cine de Sundance, l’any 2000 i va estar nominat en diverses ocasiones: nominació a Millor Actriu a Brenda Blethyn en els Globus d’Or; nominada BAFTA, al millor debut d’un escriptor, director o productor britànic i quatre nominacions, inclosa Millor Pel·lícula, en el British Independent Film Awards (BIFA). Totes elles, també, a l’any 2000.

  

En este cicle es podran visionar també les següents pel·lícules: _Toni Erdmann, Maktub, Solo nos queda bailar_ i _La hija de un ladrón._ 

  

Durant tota la sessió es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

  

  

![Imagen sin texto alternativo.](/media/dxxfipv0/c_jardin.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-cicle-de-cinema-contemporani-europeu-continua-amb-la-projeccio-de-el-jardin-de-la-alegria/ "Facebook")
*   [](http://twitter.com/share?url=https://aytosagunto.es/va/actualitat/el-cicle-de-cinema-contemporani-europeu-continua-amb-la-projeccio-de-el-jardin-de-la-alegria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-de-cinema-contemporani-europeu-continua-amb-la-projeccio-de-el-jardin-de-la-alegria/ "Linked In")
*   [](mailto:?body=https://aytosagunto.es/va/actualitat/el-cicle-de-cinema-contemporani-europeu-continua-amb-la-projeccio-de-el-jardin-de-la-alegria/)